રૂમનો દરવાજો ખોલતાં જ તેમાં કેટલાંક સ્ત્રી-પુરુષો દારૂની મહેફિલ માણી રહ્યાં હતાં. માત્ર સબ ઇન્સ્પેક્ટરને જોઈને પાર્ટીમાં હાજર તવંગરો તેમને ગાંઠયા ન હતા, તેથી સબ ઇન્સ્પેક્ટરે ફોન કરતાં ક્રાઇમબ્રાન્ચના પીઆઇ પરેશ સોલંકી અને પી.એન. સરવૈયા ત્યાં દોડી ગયા હતા અને અમમ શાહ સહિ‌ત તમામને ક્રાઇમબ્રાન્ચની ઓફિસે લઈ આવ્યા હતા. અટકમાં લેવાયેલા તમામને ક્રાઇમબ્રાન્ચમાં લવાતાં જ તેમના મળતિયા લોકો ત્યાં દોડી આવતાં ક્રાઇમબ્રાન્ચની કચેરીની બહાર ભીડ એકત્ર થઈ ગઈ હતી.